stanford-oval/wikipedia huggingface dataset:
ทองย้อย กลิ่นทอง
ประวัติ

ทองย้อย กลิ่นทอง เป็นบุตรของนายทองอยู่ กลิ่นทอง อดีตปลัดอำเภอเมืองแพร่ กับนางนิล กลิ่นทอง ครอบครัวมีภูมิลำเนาเดิมอยู่ที่จังหวัดสุโขทัย แต่นายทองย้อย เกิดที่จังหวัดแพร่ เมื่อครั้งบิดารับราชการในตำแหน่งปลัดอำเภอเมืองแพร่
ทองย้อย ได้เข้ารับการศึกษาที่โรงเรียนประจำมณฑลมหาราษฎร์ จังหวัดแพร่ ต่อมาเข้าเรียนต่อชั้นมัธยมปลายที่โรงเรียนบุญวาทย์วิทยาลัย จังหวัดลำปาง เมื่อจบการศึกษาจึงเข้ารับราชการที่กรมไปรษณีย์โทรเลข เมื่อปี พ.ศ. 2472 และได้เข้าเรียนวิชากฎหมาย ธรรมศาสตรบัณฑิตที่มหาวิทยาลัยธรรมศาสตร์
ทองย้อย ลาออกจากราชการเพื่อลงสมัครรับเลือกตั้งเป็นสมาชิกสภาจังหวัด (ส.จ.) และได้รับเลือกตั้งถึง 3 สมัย จากนั้นได้รับเลือกเป็นเทศมนตรี ในเทศบาลนครเชียงใหม่ ในปี พ.ศ. 2486, 2489 และ 2490 ซึ่งหมดวาระในปี พ.ศ. 2492 ประกอบกับได้มีการกำหนดให้มีการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2492 ซึ่งเป็นการเลือกตั้งเพิ่มเติมตามจำนวนราษฎรที่เพิ่มขึ้น ในส่วนของจังหวัดเชียงใหม่ มีจำนวน 1 คน นายทองย้อยจึงลงสมัครรับเลือกตั้ง และได้รับเลือกเป็น ส.ส. สมัยแรก
ทองย้อย เป็นนักธุรกิจที่รับสัมปทานเหมืองแร่ (ดีบุก ซีไรท์) ในท้องที่จังหวัดแม่ฮ่องสอน และประกอบอาชีพทนายความ
ทองย้อย สมรสกับนางชวนพิศ กลิ่นทอง มีบุตร 8 คน และนายทองย้อย เสียชีวิตในต้นปี พ.ศ. 2526 ด้วยโรคมะเร็งปอด ขณะมีอายุ 73 ปี
ดาบชัย อัคราช

| ดาบชัย อัคราชป> ช., ป.ม. |
| --- | --- |


รัฐมนตรีช่วยว่าการกระทรวงเกษตรและสหกรณ์
ดำรงตำแหน่ง 17 มีนาคม พ.ศ. 2518 – 12 มกราคม พ.ศ. 2519
นายกรัฐมนตรี: หม่อมราชวงศ์คึกฤทธิ์ ปราโมช
รัฐมนตรีช่วยว่าการกระทรวงศึกษาธิการ
ดำรงตำแหน่ง 21 เมษายน พ.ศ. 2519 – 23 กันยายน พ.ศ. 2519
นายกรัฐมนตรี: หม่อมราชวงศ์เสนีย์ ปราโมช
รัฐมนตรีช่วยว่าการกระทรวงมหาดไทย
ดำรงตำแหน่ง 5 ตุลาคม – 6 ตุลาคม พ.ศ. 2519
นายกรัฐมนตรี: หม่อมราชวงศ์เสนีย์ ปราโมช
 
ข้อมูลส่วนบุคคล
เกิด: 10 ธันวาคม พ.ศ. 2468 อำเภอวาริชภูมิ จังหวัดสกลนคร
เสียชีวิต: 23 มกราคม พ.ศ. 2546 (77 ปี)
คู่สมรส: ทิพวัลย์  อัคราช

ดาบชัย อัคราช (10 ธันวาคม พ.ศ. 2468 – 23 มกราคม พ.ศ. 2546) อดีตรัฐมนตรีหลายกระทรวง อดีตสมาชิกสภาผู้แทนราษฎรจังหวัดสกลนคร 4 สมัย และอดีตนายกเทศมนตรีเมืองสกลนคร 4 สมัย
ประวัติ

นายดาบชัย อัคราช เป็นบุตรของนายโส และนางพรหมมา อัคราช เกิดที่บ้านงิ้ว ตำบลปลาโหล อำเภอวาริชภูมิ จังหวัดสกลนคร เมื่อวันที่ 10 ธันวาคม พ.ศ. 2468 สำเร็จการศึกษาชั้นมัธยมศึกษาจากโรงเรียนสกลราชวิทยานุกูล จังหวัดสกลนคร ด้านครอบครัวสมรสกับนางทิพวัลย์ อัคราช มีบุตร 6 คน คือ
นายดิเรก อัคราช อดีต ส.ส.สกลนคร
นายดิลก อัคราช อดีตนายกเทศมนตรีเมืองสกลนคร
นางชายา มุ่งดี
นายศักดา อัคราช
นายสุรเดช อัคราช ผู้อำนวยการสํานักงานทรัพยากรธรรมชาติและสิ่งแวดล้อม จังหวัดมุกดาหาร
นายเดชา อัคราช
การทำงาน

นายดาบชัย อัคราช เริ่มทำงานเป็นครูที่โรงเรียนราษฎร์อนุกูลวิทยา ต่อมาเริ่มทำงานการเมืองโดยสมัครรับเลือกตั้งได้เป็นสมาชิกสภาเทศบาลเมืองสกลนคร ในปี พ.ศ. 2497 และเป็นสมาชิกสภาจังหวัด (ส.จ.) ในปี พ.ศ. 2498 กระทั่งในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 ได้รับเลือกตั้งเป็นสมาชิกสภาผู้แทนราษฎรจังหวัดสกลนคร สังกัดพรรคเสรีประชาธิปไตย จนถึงเดือนกันยายน พ.ศ. 2500 จอมพลสฤษดิ์ ธนะรัชต์ เข้ายึดอำนาจการปกครองประเทศ จึงเป็นอันสั้นสุดการปฏิบัติหน้าที่สมาชิกสภาผู้แทนราษฎรในครั้งนั้น
ต่อมานายดาบชัย อัคราช ได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 สังกัดพรรคชาติไทย และสมัยที่ 4 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 สังกัดพรรคชาติประชาชน
นายดาบชัย เคยได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลหม่อมราชวงศ์คึกฤทธิ์ ปราโมช ในปี พ.ศ. 2518 เป็นรัฐมนตรีช่วยว่าการกระทรวงศึกษาธิการ และรัฐมนตรีช่วยว่าการกระทรวงมหาดไทย ในรัฐบาลหม่อมราชวงศ์เสนีย์ ปราโมช เมื่อปี พ.ศ. 2519 แต่คณะรัฐมนตรีคณะนี้สิ้นสุดลง เพราะคณะปฏิรูปการปกครองแผ่นดิน อันมี พลเรือเอกสงัด ชลออยู่ เป็นหัวหน้า ได้กระทำการยึดอำนาจ การปกครองแผ่นดินเป็นผลสำเร็จ เมื่อวันที่ 6 ตุลาคม พ.ศ. 2519 จึงเป็นคณะรัฐมนตรีที่มีอายุสั้นที่สุดด้วยคือ 12 วัน และได้เข้าเฝ้าถวายสัตย์ปฏิญาณเพียงวันเดียวก็ต้องพ้นจากตำแหน่ง ทำให้ได้รับฉายาว่า "รัฐบาลวันเดียว"
นายดาบชัย อัคราช เป็นผู้ร่วมก่อตั้งพรรคสยามประชาธิปไตย และดำรงตำแหน่งรองหัวหน้าพรรค ในคณะกรรมการบริหารพรรคชุดแรก
นายดาบชัย วางมือทางการเมือง หลังจากที่ไม่ได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526
การทำงาน > สมาชิกสภาผู้แทนราษฎร

ดาบชัย อัคราช ได้รับการเลือกตั้งเป็นสมาชิกสภาผู้แทนราษฎร 4 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 จังหวัดสกลนคร สังกัดพรรคเสรีประชาธิปไตย (พ.ศ. 2498)
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดสกลนคร สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดสกลนคร สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดสกลนคร สังกัดพรรคชาติประชาชน (พ.ศ. 2522)
เครื่องราชอิสริยาภรณ์

พ.ศ. 2522 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2518 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2514 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
สุรวิทย์ คนสมบูรณ์

| นายแพทย์สุรวิทย์ คนสมบูรณ์ม> ป.ช., ม.ว.ม. |
| --- | --- |

รัฐมนตรีประจำสำนักนายกรัฐมนตรี
ดำรงตำแหน่ง 9 สิงหาคม พ.ศ. 2554 – 18 มกราคม พ.ศ. 2555   (5 เดือน 9 วัน)
นายกรัฐมนตรี: ยิ่งลักษณ์ ชินวัตร
ก่อนหน้า: สาทิตย์ วงศ์หนองเตย องอาจ คล้ามไพบูลย์
ถัดไป: วรวัจน์ เอื้ออภิญญกุล
รัฐมนตรีช่วยว่าการกระทรวงสาธารณสุข
ดำรงตำแหน่ง 18 มกราคม – 28 ตุลาคม พ.ศ. 2555   (9 เดือน 10 วัน)
นายกรัฐมนตรี: ยิ่งลักษณ์ ชินวัตร
ก่อนหน้า: ต่อพงษ์ ไชยสาส์น
ถัดไป: ชลน่าน ศรีแก้ว
 
ข้อมูลส่วนบุคคล
เกิด: 23 เมษายน พ.ศ. 2492 (75 ปี) อำเภอจัตุรัส จังหวัดชัยภูมิ ประเทศไทย
พรรคการเมือง: เพื่อไทย
คู่สมรส: ปานทิพย์ คนสมบูรณ์

นายแพทย์ สุรวิทย์ คนสมบูรณ์ (เกิด 23 เมษายน พ.ศ. 2492) อดีตสมาชิกสภาผู้แทนราษฎรจังหวัดชัยภูมิ 9 สมัย อดีตรัฐมนตรีช่วยว่าการกระทรวงสาธารณสุข และอดีตรัฐมนตรีประจำสำนักนายกรัฐมนตรีในรัฐบาลยิ่งลักษณ์ ชินวัตร
ประวัติ

นายแพทย์ สุรวิทย์  คนสมบูรณ์ เมื่อวันที่ 23 เมษายน พ.ศ. 2492 เป็นบุตรของนายทองพูน กับนางเข็มทอง คนสมบูรณ์ สมรสกับนางปานทิพย์ คนสมบูรณ์ (สกุลเดิม บุญโยประภาชัยกุล) มีบุตร 3 คน คือ นายจารุเดช คนสมบูรณ์ ดร.ภวรัตน์ คนสมบูรณ์  และนายธนวัฒน์ คนสมบูรณ์
การศึกษา

นายแพทย์สุรวิทย์ คนสมบูรณ์ สำเร็จการศึกษาวิทยาศาสตรบัณฑิต สาขาวิชาวิทยาศาสตร์การแพทย์ และปริญญาแพทยศาสตรบัณฑิตจากคณะแพทยศาสตร์ มหาวิทยาลัยเชียงใหม่ และปริญญานิติศาสตรบัณฑิตจากมหาวิทยาลัยรามคำแหง สำเร็จการศึกษาอนุมัติบัตรผู้มีความรู้หรือความชำนาญ สาขาจักษุวิทยา จากแพทยสภา และปริญญาโทพัฒนบริหารศาสตรมหาบัณฑิตจากสถาบันบัณฑิตพัฒนบริหารศาสตร์ และ F.I.CS, DCEH (London)
การทำงาน

นายแพทย์สุรวิทย์ รับราชการเป็นจักษุแพทย์ ประจำโรงพยาบาลชัยภูมิ กระทั่งได้รับแต่งตั้งให้ดำรงตำแหน่งนายแพทย์ ระดับ 8 โรงพยาบาลชัยภูมิ และเป็นนายแพทย์ชนบทดีเด่นของแพทยสมาคมแห่งประเทศไทย ปี พ.ศ. 2525
งานการเมือง

สุรวิทย์ คนสมบูรณ์ เป็นสมาชิกสภาผู้แทนราษฎร จังหวัดชัยภูมิ โดยได้รับเลือกตั้งครั้งแรกในการเลือกตั้ง พ.ศ. 2535 (มีนาคม) สังกัดพรรคความหวังใหม่ และได้รับการเลือกตั้งต่อมาในการเลือกตั้ง พ.ศ. 2535 (กันยายน) การเลือกตั้ง พ.ศ. 2538 พ.ศ. 2539 ต่อมาได้ย้ายมาเข้าร่วมงานกับพรรคเสรีธรรมในการเลือกตั้ง พ.ศ. 2544 และได้ย้ายมาเข้าร่วมงานกับพรรคไทยรักไทยในการเลือกตั้ง พ.ศ. 2548 ต่อจากนั้นได้ลาออกจากพรรคไทยรักไทยหลังเกิดการปฏิวัติ พ.ศ. 2549 แต่ในการเลือกตั้ง พ.ศ. 2550 ได้เข้าร่วมงานกับพรรคพลังประชาชน จนกระทั่งในการเลือกตั้ง พ.ศ. 2554 ได้รับเลือกตั้งเป็นสมาชิกสภาผู้แทนราษฎร จังหวัดชัยภูมิ เขต 7 สังกัดพรรคเพื่อไทย
เคยดำรงตำแหน่งทางการเมือง อาทิ เลขานุการรัฐมนตรีช่วยว่าการกระทรวงเกษตรและสหกรณ์ เลขานุการรัฐมนตรีประจำสำนักนายกรัฐมนตรี รองเลขาธิการนายกรัฐมนตรีฝ่ายการเมือง ประธานคณะกรรมาธิการพลังงาน สภาผู้แทนราษฎร
งานการเมือง > การดำรงตำแหน่งรัฐมนตรี

นายแพทย์สุรวิทย์ ได้รับโปรดเกล้าฯ แต่งตั้งเป็นรัฐมนตรีประจำสำนักนายกรัฐมนตรี ในรัฐบาลนางสาวยิ่งลักษณ์ ชินวัตร (ครม.ชุดที่ 60) ทำหน้าที่กำกับดูแล สำนักเลขาธิการนายกรัฐมนตรี สำนักงานคณะกรรมการกฤษฎีกา และสำนักงานคณะกรรมการคุ้มครองผู้บริโภค ต่อมาในเดือนมกราคม พ.ศ. 2555 ได้รับโปรดเกล้าฯ ให้พ้นจากตำแหน่งรัฐมนตรีประจำสำนักนายกรัฐมนตรี และไปดำรงตำแหน่งรัฐมนตรีช่วยว่าการกระทรวงสาธารณสุข แต่จากการสำรวจความพึงพอใจของประชาชน โดยสำนักเอแบคโพล เมื่อเดือนพฤษภาคม พ.ศ. 2555 เขาเป็นรัฐมนตรีที่ประชาชนไม่รู้จัก เป็นลำดับที่ 9 จนกระทั่งในเดือนตุลาคมของปีเดียวกัน จึงได้รับโปรดเกล้าฯ ให้พ้นจากความเป็นรัฐมนตรี ซึ่งมีนายแพทย์ชลน่าน ศรีแก้ว เข้ามารับตำแหน่งดังกล่าวแทน
เครื่องราชอิสริยาภรณ์

พ.ศ. 2543 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2540 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2532 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
ทองอินทร์ ปัณฑรานนท์

| ทองอินทร์ ปัญฑรนนท์ |
| --- | --- |

สมาชิกสภาผู้แทนราษฎรจังหวัดเชียงใหม่
ดำรงตำแหน่ง 6 มกราคม พ.ศ. 2489 – 8 พฤศจิกายน พ.ศ. 2490
 
ข้อมูลส่วนบุคคล
เกิด: ราว พ.ศ. 2449 อำเภอแม่ริม จังหวัดเชียงใหม่ ประเทศสยาม
เสียชีวิต: พ.ศ. 2528 (79 ปี)
ศาสนา: พุทธ
คู่สมรส: พวงแก้ว ปัญฑรนนท์

ทองอินทร์ ปัญฑรนนท์ อดีตสมาชิกสภาผู้แทนราษฎรจังหวัดเชียงใหม่ อดีตครูใหญ่โรงเรียนฝึกหัดครูประกาศนียบัตร จังหวัดอุตรดิตถ์
ประวัติ

ทองอินทร์ เกิดราวปี พ.ศ. 2449 ที่อำเภอแม่ริม จังหวัดเชียงใหม่ เป็นบุตรของนายศรีนวล ปัณฑรนนท์ กับนางจันทร์ฟอง ปัณฑรนนท์ บิดารับราชการเป็นนายอำเภอบ้านแม (ปัจจุบันคืออำเภอสันป่าตอง) และนายอำเภอเวียงป่าเป้า นายทองอินทร์ จบการศึกษาชั้นมัธยมจากโรงเรียนสวนกุหลาบวิทยาลัย กรุงเทพมหานคร และปริญญาด้านกฎหมายจากมหาวิทยาลัยธรรมศาสตร์ ทองอินทร์ สมรสกับนางพวงแก้ว ปัณฑรนนท์ มีบุตร 4 คน
ทองอินทร์ เข้ารับราชการครูที่โรงเรียนยุพราชวิทยาลัย จังหวัดเชียงใหม่ และย้ายมาที่โรงเรียนจักรคำคณาทร จังหวัดลำพูน เป็นครูใหญ่โรงเรียนจักรคำคณาทร ในปี พ.ศ. 2479 ต่อมาได้ย้ายมาประจำที่โรงเรียนการฝึกหัดครูประกาศนียบัตร จังหวัดอุตรดิตถ์ และได้รับตำแหน่งเป็นครูใหญ่ ในปี พ.ศ. 2487
ต่อมาในปี พ.ศ. 2489 ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป มกราคม พ.ศ. 2489 ได้รับเลือกตั้งเป็น ส.ส.เชียงใหม่ และได้รับแต่งตั้งเป็นเลขานุการรัฐมนตรีว่าการกระทรวงยุติธรรม ในปี พ.ศ. 2490 ทองอินทร์ ได้เข้าร่วมกับเลียง ไชยกาล และสมาชิกพรรคประชาธิปัตย์ จำนวน 16 คน ก่อตั้งพรรคประชาชนขึ้น
ทองอินทร์ เสียชีวิตในปี พ.ศ. 2528 ขณะมีอายุ 79 ปี
ดาวบริวารของดาวพฤหัสบดี

ดาวพฤหัสบดีกับดาวบริวารบริวารที่ใหญ่ที่สุด 4 ดวง
ดาวพฤหัสบดีมีดาวบริวารเท่าที่ค้นพบและยืนยันแล้ว 80 ดวง จึงเป็นดาวเคราะห์ที่มีดวงจันทร์บริวารมากเป็นอันดับ 2 รองจากดาวเสาร์  ดาวบริวารที่มีมวลมากที่สุด 4 ดวงหรือดวงจันทร์ของกาลิเลโอ ถูกค้นพบในปี ค.ศ. 1610 ถือเป็นวัตถุในระบบสุริยะกลุ่มแรก ๆ ที่ถูกค้นพบว่าโคจรรอบดาวดวงอื่นที่ไม่ใช่โลกหรือดวงอาทิตย์ นับตั้งแต่สิ้นสุดคริสต์ศตวรรษที่ 19 มีดาวบริวารขนาดเล็กอีกเป็นจำนวนมากที่ถูกค้นพบและได้รับการตั้งชื่อตามชื่อคนรักหรือธิดาของเทพเจ้าจูปิเตอร์ของโรมัน (หรือเทพเจ้าซุสของกรีก)
ดาวบริวาร 8 ดวงของดาวพฤหัสบดีเป็นบริวารที่มีวงโคจรปกติ กล่าวคือ มีวงโคจรเกือบเป็นวงกลมไปในทางเดียวกับดาวดวงอื่น ๆ และเอียงทำมุมกับเส้นศูนย์สูตรของดาวพฤหัสบดีไม่มากนัก ดาวบริวารของกาลิเลโอทั้ง 4 ดวงมีลักษณะเป็นทรงกลม ดังนั้นดาวบริวารเหล่านี้อาจได้รับการจัดเป็นดาวเคราะห์แคระหากพวกมันโคจรรอบดวงอาทิตย์โดยตรง ส่วนดาวบริวารอีก 4 ดวงมีขนาดเล็กกว่าและอยู่ใกล้ดาวพฤหัสบดีมากกว่าดาวบริวารของกาลิเลโอ เป็นแหล่งกำเนิดฝุ่นซึ่งคอยเสริมความหนาแน่นให้กับวงแหวนของดาวพฤหัสบดี
ดาวบริวารอื่น ๆ ที่เหลือเป็นบริวารขนาดเล็กซึ่งอยู่ห่างไกลจากดาวพฤหัสบดีมากกว่า จัดเป็นดาวบริวารผิดปกติ คือ มีความเอียงและความเยื้องศูนย์กลางของวงโคจรสูง (วงโคจรไม่มีจุดศูนย์กลางจุดเดียวกันสม่ำเสมอ) บางดวงโคจรไปในทางเดียวกันและบางดวงโคจรสวนทางกับบริวารดวงอื่น ๆ ดาวบริวารเหล่านี้อาจเคยเป็นดาวเคราะห์น้อยที่โคจรรอบดวงอาทิตย์มาก่อน แต่ถูกอำนาจแรงโน้มถ่วงของดาวพฤหัสบดีจับไว้ในภายหลัง มีดาวบริวารที่เพิ่งถูกค้นพบ 16 ดวงในกลุ่มนี้ยังไม่ได้รับการตั้งชื่อ
ลักษณะ

ลักษณะทางกายภาพและลักษณะวงโคจรของดาวบริวารต่าง ๆ มีความแตกต่างกันอย่างมาก ดาวบริวารของกาลิเลโอทั้ง 4 ดวงมีเส้นผ่านศูนย์กลางยาวกว่า 3,000 กิโลเมตร ดวงที่ใหญ่ที่สุดคือ แกนีมีด เป็นวัตถุที่มีขนาดใหญ่ที่สุดในระบบสุริยะ (เมื่อไม่นับรวมดวงอาทิตย์และดาวเคราะห์ชั้นเอกทั้ง 8 ดวง) ในขณะที่ดาวบริวารดวงอื่น ๆ ทั้งหมดมีเส้นผ่านศูนย์กลางยาวน้อยกว่า 250 กิโลเมตรและส่วนใหญ่ยาวไม่เกิน 5 กิโลเมตร แม้แต่ยูโรปาซึ่งเป็นดาวบริวารที่เล็กที่สุดในกลุ่มกาลิเลโอ ยังมีมวลมากกว่ามวลของดาวบริวารนอกกลุ่มทั้งหมดรวมกันถึง 5,000 เท่า วงโคจรก็มีทั้งเกือบเป็นวงกลมสมบูรณ์ เอียง และเป็นวงรี หลายดวงยังโคจรไปในทิศทางตรงกันข้ามกับการหมุนของดาวพฤหัสบดีอีกด้วย เวลาที่ใช้โคจรรอบดาวพฤหัสบดีก็ต่างกันตั้งแต่ 7 ชั่วโมงโลก (ซึ่งน้อยกว่าเวลาที่ดาวพฤหัสบดีใช้หมุนรอบตัวเอง) จนถึงประมาณ 3 ปีโลกในดาวพฤหัสมีทอนาโดที่เราสามารถเห็นได้เป็นจุดๆและยังเป็นก๊าสอีกด้วย
พุธิตา ชัยอนันต์

| พุธิตา ชัยอนันต์ |
| --- | --- |

สมาชิกสภาผู้แทนราษฎรจังหวัดเชียงใหม่
อยู่ในวาระ
เริ่มดำรงตำแหน่ง  14 พฤษภาคม พ.ศ. 2566  (1 ปี 296 วัน)
ก่อนหน้า: วิทยา ทรงคำ
คะแนนเสียง: 62,009 (57.30%)
 
ข้อมูลส่วนบุคคล
เกิด: 9 ตุลาคม พ.ศ. 2530 (37 ปี) อำเภอสันทราย จังหวัดเชียงใหม่ ประเทศไทย
พรรคการเมือง: อนาคตใหม่ (2561–2563) ก้าวไกล (2563–2567)   ประชาชน (2567–ปัจจุบัน)
คู่สมรส: ชวลิต เลาหอุดมพันธ์   (สมรส 2564)
บุตร: 1
ศิษย์เก่า: โรงเรียนเรยีนาเชลีวิทยาลัย   มหาวิทยาลัยเชียงใหม่
ชื่อเล่น: จีน

พุธิตา ชัยอนันต์ (เกิด 9 ตุลาคม พ.ศ. 2530) ชื่อเล่น จีน เป็นนักกิจกรรมและนักการเมืองชาวไทย ปัจจุบันดำรงตำแหน่งสมาชิกสภาผู้แทนราษฎรจังหวัดเชียงใหม่ โดยเป็นสมาชิกสภาผู้แทนราษฎรที่ได้รับคะแนนสูงสุดเป็นอันดับสาม ของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 และเป็นสมาชิกสภาผู้แทนราษฎรเพศหญิงที่ได้คะแนนสูงสุด
ประวัติ

พุธิตา ชัยอนันต์ เกิดวันที่ 9 ตุลาคม พ.ศ. 2530 เข้าเรียนชั้นประถมศึกษาจนถึงชั้นมัธยมศึกษาตอนปลายที่โรงเรียนเรยีนาเชลีวิทยาลัย จังหวัดเชียงใหม่ จากนั้นได้เข้าศึกษาต่อระดับปริญญาตรีด้านกฎหมายที่คณะนิติศาสตร์ มหาวิทยาลัยเชียงใหม่ และปริญญาโท ศิลปศาสตรมหาบัณฑิต สาขาสังคมวิทยาและมานุษยวิทยา (พัฒนาสังคม) จากมหาวิทยาลัยเชียงใหม่
พุธิตา เป็นนักกิจกรรมรณรงค์เรื่องประชาธิปไตยตั้งแต่เมื่อครั้งเป็นนักศึกษามหาวิทยาลัยเชียงใหม่
งานการเมือง

พุธิตา เป็นนักเคลื่อนไหวด้านการเมืองตั้งแต่เมื่อครั้งเป็นนักศึกษา เคยยื่นหนังสือให้คณะกรรมการการเลือกตั้ง เมื่อวันที่ 28 มกราคม พ.ศ. 2557 เรียกร้องให้คณะกรรมการเลือกตั้งลาออกทั้งชุดและมีการชูป้ายข้อความ “เห็นหัวเราบ้าง” จนเป็นไวรัล เคยทำงานเป็นอาสาสมัครนักสิทธิมนุษยชน มูลนิธิสร้างความเข้าใจเรื่องสุขภาพผู้หญิง และเป็นเจ้าหน้าที่ฝ่ายกฎหมายกลุ่มนิเวศวัฒนธรรมศึกษา ต่อมาได้เข้าร่วมงานการเมืองกับพรรคอนาคตใหม่ และได้รับหน้าที่เป็นผู้ช่วย ส.ส.แบบบัญชีรายชื่อ พรรคอนาคตใหม่ (สุรเชษฐ์ ประวีณวงศ์วุฒิ) และเป็นผู้ชำนาญการประจำตัว ส.ส.แบบแบ่งเขต (เท่าพิภพ ลิ้มจิตรกร) ในปีต่อมา
พุธิตาลงสมัครรับเลือกตั้งสมาชิกสภาผู้แทนราษฎรจังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 สังกัดพรรคก้าวไกล เขตเลือกตั้งที่ 4 แข่งขันกับ วิทยา ทรงคำ จากพรรคเพื่อไทย และกิ่งกาญจน์ ณ เชียงใหม่ จากพรรครวมไทยสร้างชาติ โดยในการลงพื้นที่หาเสียงเธอได้พบกับพลเอก ประยุทธ์ จันทร์โอชา แคนดิเดตนายกรัฐมนตรีของพรรครวมไทยสร้างชาติ เธอตะโกนต่อหน้าพลเอก ประยุทธ์ ว่าการหาเสียงว่าพรรคก้าวไกลจะยกเลิกการมีทหาร เข้าข่ายการโกหกบิดเบือน สร้างข่าวปลอม เพราะไม่มีพรรคการเมืองใดเสนอนโยบายยกเลิกกองทัพหรือทหาร ในที่สุดผลการเลือกตั้งปรากฏว่าเธอได้รับเลือกตั้งด้วยคะแนน 62,009 คะแนน ซึ่งเป็นผู้สมัครของพรรคก้าวไกลที่ได้รับคะแนนเสียงมากที่สุดของพรรค
งานการเมือง > สมาชิกสภาผู้แทนราษฎร

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดเชียงใหม่ สังกัดพรรคก้าวไกล → พรรคประชาชน
ชีวิตส่วนตัว

พุธิตาสมรสกับพันตำรวจโทชวลิต เลาหอุดมพันธ์ ในปี พ.ศ. 2564 โดยชวลิตได้เป็นสมาชิกสภาผู้แทนราษฎรแบบบัญชีรายชื่อในขณะนั้น ในนามพรรคอนาคตใหม่ และพรรคก้าวไกล ในเวลาต่อมา
เจงกิ ยอดนักสู้

| --- | --- |
เจงกิ ยอดนักสู้
がんばれ元気 (Ganbare Genki)
แนว: กีฬา,ตลก
มังงะ
เขียนโดย: ยู โคยามะ
สำนักพิมพ์: โชงากูกัง
นิตยสาร: โชเน็งซันเดย์ รายสัปดาห์
กลุ่มเป้าหมาย: โชเน็ง
ตีพิมพ์ตั้งแต่: พ.ศ. 2519 – พ.ศ. 2524
จำนวนเล่ม: 28
อนิเมะโทรทัศน์
กำกับโดย: รินทาโร่
เขียนบทโดย: ชุนิจิ ยูคิมูโระ
ดนตรีโดย: โคอิจิ โมริตะ
สตูดิโอ: โทเอแอนิเมชัน
เครือข่าย: ฟูจิทีวี
ฉาย:  16 กรกฎาคม พ.ศ. 2523  –  1 เมษายน พ.ศ. 2524
ตอน: 35
เจงกิ ยอดนักสู้ หรือ เกิงกิ ยอดนักสู้ (ญี่ปุ่น: がんばれ元気, อักษรโรมัน: Ganbare Genki)   เป็นมังงะกีฬา ของญี่ปุ่นเขียนและวาดภาพโดย โคยามะ ยู  มังงะเรื่องนี้เล่าเรื่องราวของ โฮริกุจิ เกงกิ เด็กชายที่ได้รับการเลี้ยงดูจากพ่อเลี้ยงเดี่ยวและต้องการให้เป็นนักมวยเหมือนเขา ได้รับการดัดแปลงเป็นอนิเมะซีรีส์ทางโทรทัศน์โดย โทเอแอนิเมชัน มังงะเรื่องนี้ได้รับรางวัล โชงากูกัง มังงะ อวอร์ดส์ สาขาโชเน็นในปี พ.ศ. 2520
การ์ตูนมังงะเรื่องนี้ สถานีโทรทัศน์ไทยทีวีสีช่อง 9 อ.ส.ม.ท. หรือ ช่อง 9 เอ็มคอตเอชดี ในชื่อปัจจุบันเคยนำมาฉายออกอากาศในประเทศไทยเป็นครั้งแรกเมื่อประมาณ 40 กว่าปีที่แล้วในทุกเช้าวันเสาร์ ประมาณยุค 80 ให้เสียงพากษ์ภาษาไทยโดยทีมพากษ์ของช่อง 9 ในสมัยนั้น นำทีมโดย "น้าต๋อยเซมเบ้" โดยน้าต๋อย พากษ์เป็นเสียงเจงกิตอนโตเป็นหนุ่มแล้ว
ตัวละครและผู้ให้เสียงพากษ์

เกงกิ โฮริกุจิ (堀口 元気, โฮริกุจิ เจงกิ (Horiguchi Genki)) – พากษ์เสียงโดย โทชิโกะ ฟูจิตะ (Toshiko Fujita)
ฮิเดกิ โฮริกูจิ (堀口 秀樹, Horiguchi Hideki) – มาคิโอะ อิโนอุเอะ
เคนจิ เซกิ (関 拳児, Seki Kenji) – คาซึจิ โมริ
ยูโกะ อาชิกาวะ (芦川 悠子, Ashikawa Yūko) – คาซึโกะ ซูกิยามะ
เออิจิ มิชิมะ (三島 栄司, Eiji Mishima) – ชูอิจิ อิเคดะ
คาสึโซ ยามาทานิ (山谷 勝三, Yamatani Katsuzō) – ฮิโรชิ มาสึโอกะ
โทโมโกะ อิชิดะ (石田 ともこ, Ishida Tomoko) – เคโกะ ฮัน
เอคิจิ นากาโน (永野 英吉, Nagano Eikichi) หรือที่รู้จักในชื่อโค้ชนากาโน – ฮิโรชิ โอตาเกะ
Takashi Kazan – Tōru Furuya
คิซาบุโระ ทานูมะ (田沼 樹三郎, Tanuma Kisaburō) – อิจิโร่ นากาอิ
ไอโกะ ทานูมะ (田沼 愛子, Tanuma Aiko) – ชิมะ ซาไก
แหล่งข้อมูลอื่น

Official Toei site (ในภาษาญี่ปุ่น)
เจงกิ ยอดนักสู้ (อนิเมะ) ที่เครือข่ายข่าวอนิเมะ
คานาโกะ ทากัตสึกิ

| คานาโกะ ทากัตสึกิ |
| --- | --- |
高槻 かなこ
เกิด:  (1993-09-25) 25 กันยายน ค.ศ. 1993 (31 ปี) จังหวัดเฮียวโงะ ประเทศญี่ปุ่น
อาชีพ: นักพากย์, นักร้อง
องค์การ: อะมิวส์
ส่วนสูง: 165.5 ซม.
คานาโกะ ทากัตสึกิ (ญี่ปุ่น: 高槻 かなこ; โรมาจิ: Takatsuki Kanako, 25 กันยายน 1993 – ) เป็นนักร้องและนักพากย์หญิงชาวญี่ปุ่น สังกัดอะมิวส์ เกิดที่นครโคเบะ จังหวัดเฮียวโงะ  เป็นสมาชิกของวง Aqours ส่วนสูง 165.5 ซม.
ผลงานพากย์

เลิฟไลฟ์! ซันไชน์!! ปฏิบัติการล่าฝันสคูลไอดอล (คุนิกิดะ ฮานามารุ)
จะรักหรือจะหลอก (คาโต อายาโนะ)
ข้าก้าวผ่าน 1 ล้านชีวิตเพื่อพิชิตเกมมรณะ (มาจิฮะ เพอร์เพิล)
พระศรีวรานุรักษ์ (ศรี บุญเฉลียว)

| พระศรีวรานุรักษ์ (ศรี บุญเฉลียว) |
| --- | --- |

นายกเทศมนตรีนครเชียงใหม่
ดำรงตำแหน่ง พ.ศ. 2486 – พ.ศ. 2486
 
ข้อมูลส่วนบุคคล
เกิด: พ.ศ. 2440 อำเภอเมืองเชียงใหม่ จังหวัดเชียงใหม่
เสียชีวิต: พ.ศ. 2518 (78 ปี) จังหวัดลำปาง
ศาสนา: พุทธ
คู่สมรส: จินดา บุญเฉลียว

พระศรีวรานุรักษ์ (ศรี บุญเฉลียว) อดีตสมาชิกสภาผู้แทนราษฎรจังหวัดเชียงใหม่ และอดีตนายกเทศมนตรีนครเชียงใหม่
ประวัติ

พระศรีวรานุรักษ์ เป็นบุตรของนายวัง กับนางบัวจันทร์ บุญเฉลียว เกิดที่บ้านศาลา ตำบลท่าศาลา อำเภอเมืองเชียงใหม่ จังหวัดเชียงใหม่ เมื่อปี พ.ศ. 2440 เข้าเรียนที่โรงเรียนกลางเวียง ต่อมาเจ้าพระยาสุรสีห์วิสิษฐศักดิ์ (เชย กัลยาณมิตร) ได้รับเขาเป็นบุตรบุญธรรม และส่งเรียนต่อโรงเรียนปกครอง กระทรวงมหาดไทย จนกลับมารับราชการประจำแผนกเลขาฯ มณฑลพายัพ ต่อมาย้ายไปประจำที่กรุงเทพ และเรียนวิชากฎหมายเพิ่มเติม
การทำงาน

พระศรีวรานุรักษ์ ขอกลับมารับราชการที่จังหวัดเชียงใหม่ และเคยดำรงตำแหน่งเสมียนตรามณฑลพายัพ นายอำเภอสารภี และ นายอำเภอแม่ริม  รับราชการในยุคเดียวกับเจ้าบุรีรัตน์ (แก้วมุงเมือง ณเชียงใหม่)
ศรี บุญเฉลียว ได้รับพระราชทานบรรดาศักดิ์เป็นหลวงศรีวรานุรักษ์ ในปี พ.ศ. 2471 และเป็นพระศรีวรานุรักษ์ ในเวลาต่อมา
พระศรีวรานุรักษ์ ถูกมองว่าเป็นบุตรบุญธรรมของเจ้าพระยาสุรสีห์วิสิษฐศักดิ์ และเป็นฝ่ายเดียวกับเชื้อพระวงศ์จึงตรงข้ามกับฝ่ายคณะราษฎร จึงถูกย้ายไปมณฑลนครราชสีมา ทำให้พระศรีวรานุรักษ์ ตัดสินใจลาออกจากราชการ และกลับมาทำธุรกิจส่วนตัวที่เชียงใหม่
พระศรีวรานุรักษ์ ลงเล่นการเมืองโดยการเป็นสมาชิกสภาผู้แทนราษฎรจังหวัดเชียงใหม่ เมื่อปี พ.ศ. 2480 และเป็นผู้หนึ่งที่มีส่วนร่วมในการต้อนรับรัฐธรรมนูญเมื่อมาถึงจังหวัดเชียงใหม่ ในปี พ.ศ. 2476 พระศรีวรานุรักษ์ มีบทบาทในฝ่ายนิติบัญญัติ อาทิ เป็นกรรมาธิการวิสามัญพิจารณาร่างพระราชบัญญัติจัดสหกรณ์นิคมในเขตหวงห้ามที่ดินในท้องที่จังหวัดเชียงใหม่
พระศรีวรานุรักษ์ ได้รับเลือกเป็นนายกเทศมนตรีนครเชียงใหม่ ในปี พ.ศ. 2486
พระศรีวรานุรักษ์ เสียชีวิตในปี พ.ศ. 2518 อายุ 78 ปี
พ.ศ. 2520

สำหรับความหมายอื่น ดูที่ '77
| --- | --- |
ศตวรรษ::  19  20  21
ปี::  2517  2518  2519  2520  2521  2522  2523
| --- | --- |
ปฏิทินสุริยคติไทย: 2520
ปฏิทินกริกอเรียน: 1977 MCMLXXVII
Ab urbe condita: 2730
ปฏิทินอาร์มีเนีย: 1426 ԹՎ ՌՆԻԶ
ปฏิทินอัสซีเรีย: 6727
ปฏิทินบาไฮ: 133–134
ปฏิทินศกบาหลี: 1898–1899
ปฏิทินเบงกอล: 1383–1384
ปฏิทินเบอร์เบอร์: 2927
ปีในรัชกาลอังกฤษ: 25 Eliz. 2 – 26 Eliz. 2
พุทธศักราช: 2521
ปฏิทินพม่า: 1339
ปฏิทินไบแซนไทน์: 7485–7486
ปฏิทินจีน: 丙辰年 (มะโรงธาตุไฟ) 4674 หรือ 4467     — ถึง — 丁巳年 (มะเส็งธาตุไฟ) 4675 หรือ 4468
ปฏิทินคอปติก: 1693–1694
ปฏิทินดิสคอร์เดีย: 3143
ปฏิทินเอธิโอเปีย: 1969–1970
ปฏิทินฮีบรู: 5737–5738
ปฏิทินฮินดู: 
 - วิกรมสมวัต: 2033–2034
 - ศกสมวัต: 1898–1899
 - กลียุค: 5078–5079
ปฏิทินโฮโลซีน: 11977
ปฏิทินอิกโบ: 977–978
ปฏิทินอิหร่าน: 1355–1356
ปฏิทินอิสลาม: 1397–1398
ปฏิทินญี่ปุ่น: โชวะ 52 (昭和５２年)
ปฏิทินชวา: 1908–1909
ปฏิทินจูเช: 66
ปฏิทินจูเลียน: กริกอเรียนลบ 13 วัน
ปฏิทินเกาหลี: 4310
ปฏิทินหมินกั๋ว: ROC 66 民國66年
ปฏิทินนานักชาฮี: 509
ปฏิทินทิเบต: 阳火龙年 (ธาตุไฟเพศผู้-มะโรง) 2103 หรือ 1722 หรือ 950     — ถึง — 阴火蛇年 (ธาตุไฟเพศเมีย-มะเส็ง) 2104 หรือ 1723 หรือ 951
เวลายูนิกซ์: 220924800 – 252460799
พุทธศักราช 2520 ตรงกับปีคริสต์ศักราช 1977 เป็นปีปกติสุรทินที่วันแรกเป็นวันเสาร์ตามปฏิทินเกรกอเรียน และเป็น
ปีมะเส็ง นพศก จุลศักราช 1339 (วันที่ 15 เมษายน เป็นวันเถลิงศก)
98 ปีชาตกาลอัลเบิร์ต ไอน์สไตน์
ผู้นำประเทศไทย

พระมหากษัตริย์: พระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร (9 มิถุนายน พ.ศ. 2489 – 13 ตุลาคม พ.ศ. 2559)
นายกรัฐมนตรี
ธานินทร์ กรัยวิเชียร (8 ตุลาคม พ.ศ. 2519 – 20 ตุลาคม พ.ศ. 2520)
พลเอก เกรียงศักดิ์ ชมะนันทน์ (11 พฤศจิกายน พ.ศ. 2520 – 3 มีนาคม พ.ศ. 2523)
เหตุการณ์

3 มกราคม – พระราชพิธีอภิเษกสมรสระหว่างสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมารและหม่อมหลวงโสมสวลี กิติยากร
27 มีนาคม – ภัยพิบัติท่าอากาศยานเตเนรีเฟ: เครื่องบินโดยสารโบอิง 747 สองลำ ชนกันบนรันเวย์ภายในท่าอากาศยานบนเตเนรีเฟในหมู่เกาะคานารีของสเปน ทำให้มีผู้เสียชีวิต 583 คน เป็นหนึ่งในอุบัติเหตุทางอากาศยานที่ร้ายแรงที่สุดในประวัติศาสตร์การบิน
15 เมษายน - พระราชพิธีฉลองพระชนมายุ 6 รอบ พระนางเจ้าสุวัทนา พระวรราชเทวี
25 พฤษภาคม – ภาพยนตร์ สตาร์ วอร์สฉายครั้งแรกชื่อตอนว่า Star Wars Episode IV: A New Hope
31 พฤษภาคม – ระบบแนวท่อส่งน้ำมันข้ามอะแลสกา สร้างเสร็จสมบูรณ์
26 มิถุนายน – เอลวิส เพรสลีย์แสดงคอนเสิร์ตครั้งสุดท้ายของเขา
27 มิถุนายน – ประเทศจิบูตีได้รับเอกราชจากฝรั่งเศส
22 กรกฎาคม – เติ้งเสี่ยวผิง กลับคืนสู่อำนาจในสภาของจีนอีกครั้ง
20 สิงหาคม – โครงการวอยเอเจอร์: องค์การนาซาส่งยานวอยเอเจอร์ 2 ขึ้นสู่อวกาศ
28 สิงหาคม – กรมการปกครอง กระทรวงมหาดไทย ได้ตั้งจังหวัดพะเยาขึ้นเป็นจังหวัดที่ 72 ของประเทศ โดยแยกมาจากจังหวัดเชียงราย
5 กันยายน – องค์การนาซาส่งยานวอยเอเจอร์ 1ขึ้นสู่อวกาศ ปัจจุบันเป็นยานอวกาศที่เดินทางไปได้ไกลที่สุด
1 ตุลาคม – เปเล่ นักฟุตบอลชื่อดังชาวบราซิล ลงเตะฟุตบอลนัดสุดท้ายของเขา
18 ตุลาคม – สมาชิกหลายคนในกลุ่มกองทัพแดง (RAF) กระทำอัตวินิบาตกรรมในเรือนจำ เป็นการสิ้นสุดวิกฤตการณ์ฤดูใบไม้ร่วงในเยอรมนีตะวันตก
20 ตุลาคม – คณะปฏิรูปการปกครองแผ่นดิน นำโดย พลเรือเอก สงัด ชลออยู่ ก่อรัฐประหารยึดอำนาจธานินทร์ กรัยวิเชียร นายกรัฐมนตรี
4 ธันวาคม – ประธานาธิบดีแห่งสาธารณรัฐแอฟริกากลาง สถาปนาตนเองเป็นจักรพรรดิโบคาสซาที่ 1 พร้อมจัดงานฉลองอย่างยิ่งใหญ่
5 ธันวาคม – พระบาทสมเด็จพระปรมินทรมหาภูมิพลอดุลยเดชทรงประกอบพระราชพิธีเฉลิมพระชนมพรรษา ครบ 50 พรรษา และเฉลิมพระอิสริยยศ สมเด็จพระเทพรัตนราชสุดา เจ้าฟ้ามหาจักรีสิรินธร รัฐสีมาคุณากรปิยชาติ สยามบรมราชกุมารี ณ พระที่นั่งอมรินทรวินิจฉัย
13 ธันวาคม – กรมศิลปากรประกาศขึ้นทะเบียนท้องสนามหลวงเป็นโบราณสถานในราชกิจจานุเบกษา
วันเกิด

ข้อมูลเพิ่มเติม: หมวดหมู่:บุคคลที่เกิดในปี พ.ศ. 2520
วันเกิด > มกราคม

1 มกราคม – เจอร์รี เหยียน นักแสดงชาวไต้หวัน
4 มกราคม – ฮิเดโตชิ นากาตะ นักฟุตบอลชาวญี่ปุ่น
31 มกราคม –  ชิงโง คาโทริ นักแสดงชาวญี่ปุ่น
วันเกิด > เมษายน

23 เมษายน – จอห์น ซีนา นักแสดงและนักมวยปล้ำชาวอเมริกัน
วันเกิด > พฤษภาคม

19 พฤษภาคม – มานูเอล อัลมูเนีย นักฟุตบอลชาวสเปน
20 พฤษภาคม – อีริค จามิลี่ นักมวยชาวฟิลิปปินส์
วันเกิด > มิถุนายน

2 มิถุนายน – แซกคารี ควินโต นักแสดงชายชาวอเมริกัน
19 มิถุนายน - เจ้าหญิงฟิโลมินา ดัชเชสแห่งเวนมอนต์
23 มิถุนายน – เจสัน มแรช นักร้อง นักแต่งเพลงชาวอเมริกัน
27 มิถุนายน - ราอุล กอนซาเลซ นักฟุตบอลชาวสเปน
วันเกิด > กรกฎาคม

1 กรกฎาคม – ลิฟ ไทเลอร์ นักแสดงชาวอเมริกัน
14 กรกฎาคม –  เจ้าหญิงวิกตอเรีย มกุฎราชกุมารีแห่งสวีเดน
วันเกิด > สิงหาคม

2 สิงหาคม – เอ็ดเวิร์ด เฟอร์ลอง นักแสดงชาวอเมริกัน
9 สิงหาคม – จิรากร สมพิทักษ์ นักร้องศิลปินชาวไทย
เธียร์รี่ อองรี นักฟุตบอลชาวฝรั่งเศส
24 สิงหาคม – โรแบร์ท เอนเคอ นักฟุตบอลชาวเยอรมัน (เสียชีวิต 10 พฤศจิกายน พ.ศ. 2552)
31 สิงหาคม – เจฟฟ์ ฮาร์ดี นักมวยปล้ำอาชีพชาวอเมริกัน
วันเกิด > กันยายน

15 กันยายน -
ทอม ฮาร์ดี นักแสดงชาวอังกฤษ
20 กันยายน - นะมิเอะ อะมุโระ นักร้องชาวญี่ปุ่น
วันเกิด > ตุลาคม

17 ตุลาคม − อังเดร วิลลาส-โบอาส ผู้จัดการทีมฟุตบอลชาวโปรตุเกส
วันเกิด > พฤศจิกายน

10 พฤศจิกายน – บริตทานี เมอร์ฟี นักแสดงและนักร้องชาวอเมริกัน
16 พฤศจิกายน – แมกกี จิลเลนฮอล นักแสดงชาวอเมริกัน